CELEX: 32001R0335
Language: el
Date: 2000-12-22 00:00:00
Title: Κανονισμός (ΕΚ) αριθ. 335/2001 του Συμβουλίου, της 22ας Δεκεμβρίου 2000, σχετικά με την εξαγωγή από την Πολωνία προς την Κοινότητα ορισμένων προϊόντων χάλυβα που καλύπτονται από τη συνθήκη ΕΚΑΧ κατά το χρονικό διάστημα από την 1η Ιανουαρίου έως τις 31 Δεκεμβρίου 2001 (παράταση του συστήματος διπλού ελέγχου)

Avis juridique important

|

32001R0335

Κανονισμός (ΕΚ) αριθ. 335/2001 του Συμβουλίου, της 22ας Δεκεμβρίου 2000, σχετικά με την εξαγωγή από την Πολωνία προς την Κοινότητα ορισμένων προϊόντων χάλυβα που καλύπτονται από τη συνθήκη ΕΚΑΧ κατά το χρονικό διάστημα από την 1η Ιανουαρίου έως τις 31 Δεκεμβρίου 2001 (παράταση του συστήματος διπλού ελέγχου)  

Επίσημη Εφημερίδα αριθ. L 049 της 20/02/2001 σ. 0001 - 0001

Κανονισμός (ΕΚ) αριθ. 335/2001 του Συμβουλίουτης 22ας Δεκεμβρίου 2000σχετικά με την εξαγωγή από την Πολωνία προς την Κοινότητα ορισμένων προϊόντων χάλυβα που καλύπτονται από τη συνθήκη ΕΚΑΧ κατά το χρονικό διάστημα από την 1η Ιανουαρίου έως τις 31 Δεκεμβρίου 2001 (παράταση του συστήματος διπλού ελέγχου)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,την πρόταση της Επιτροπής,Εκτιμώντας τα ακόλουθα:(1) Την 1η Φεβρουαρίου 1994, άρχισε να ισχύει ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου(1).(2) Με την απόφαση αριθ. 1/2001 του Συμβουλίου Σύνδεσης(2), τα μέρη αποφάσισαν να παρατείνουν τη διάρκεια ισχύος του συστήματος διπλού ελέγχου που θεσπίστηκε με την απόφαση αριθ. 2/1999 του Συμβουλίου Σύνδεσης(3), για την περίοδο από την 1η Ιανουαρίου έως τις 31 Δεκεμβρίου 2001.(3) Κατά συνέπεια, είναι απαραίτητο να παραταθεί η ισχύς της κοινοτικής νομοθεσίας εφαρμογής, που θεσπίστηκε με τον κανονισμό (ΕΚ) αριθ. 1093/1999 του Συμβουλίου, της 30ής Μαρτίου 1999, για την καθιέρωση συστήματος διπλού ελέγχου για τις εξαγωγές ορισμένων προϊόντων χάλυβα ΕΚΑΧ από τη Δημοκρατία της Πολωνίας στην Ευρωπαϊκή Κοινότητα, για την περίοδο από την 1η Ιανουαρίου έως τις 31 Δεκεμβρίου 2000(4),ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός (ΕΚ) αριθ. 1093/1999 συνεχίζει να εφαρμόζεται κατά το χρονικό διάστημα από την 1η Ιανουαρίου έως τις 31 Δεκεμβρίου 2001, σύμφωνα με τις διατάξεις της απόφασης αριθ. 1/2001 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πολωνίας, αφετέρου.Άρθρο 2Ο κανονισμός (ΕΚ) αριθ. 1093/1999 τροποποιείται, συνεπώς, ως εξής:Στον τίτλο, το προοίμιο και το άρθρο 1 παράγραφοι 1 και 3, οι αναφορές στην περίοδο "από την 1η Ιανουαρίου έως τις 31 Δεκεμβρίου 2000" αντικαθίστανται από αναφορές στην περίοδο "από την 1η Ιανουαρίου έως τις 31 Δεκεμβρίου 2001".Άρθρο 3Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Ιανουαρίου 2001.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 22 Δεκεμβρίου 2000.Για το ΣυμβούλιοΟ ΠρόεδροςC. Pierret(1) ΕΕ L 348 της 31.12.1993, σ. 2.(2) Βλέπε σελίδα 9 της παρούσας Επίσημης Εφημερίδας.(3) ΕΕ L 133 της 28.5.1999, σ. 44.(4) ΕΕ L 133 της 28.5.1999, σ. 6· κανονισμός όπως τροποποιήθηκε από τον κανονισμό (ΕΚ) αριθ. 541/2000 (ΕΕ L 67 της 15.3.2000, σ. 1).